**ระบบและกลไกการประกันคุณภาพการจัดการเรียนการสอนที่เน้นผู้เรียนเป็นสำคัญ**

**คณะมนุษยศาสตร์และสังคมศาสตร์**

 กระบวนการเรียนที่เน้นผู้เรียนเป็นสำคัญ หมายถึง การจัดการศึกษาที่ถือว่าผู้เรียนสำคัญที่สุดเป็นกระบวนการจัดการศึกษาที่ต้องให้เน้นผู้เรียนแสวงหาความรู้และพัฒนาความรู้ได้ด้วยตนเองหรือรวมทั้งมีการฝึกและปฏิบัติในสภาพจริงของการทำงาน มีการเชื่อมโยงสิ่งที่เรียนกับสังคมและการประยุกต์ใช้ มีการจัดกิจกรรมและกระบวนการให้ผู้เรียนได้คิด วิเคราะห์ สังเคราะห์ ประเมินและสร้างสรรค์สิ่งต่าง ๆ

 นอกจากนี้ ต้องส่งเสริมให้ผู้เรียนสามารถพัฒนาตามธรรมชาติและเต็มตามศักยภาพ โดยสะท้อนจากการที่นักศึกษาสามารถเลือกเรียนวิชาหรือเลือกทำโครงงานหรือชิ้นงานในหัวข้อที่สนใจในขอบเขตเนื้อหาของวิชานั้น ๆ

 ระบบกลไกการจัดการเรียนการสอนเพื่อเน้นผู้เรียนเป็นสำคัญและเพื่อให้ผู้เรียนเกิดสัมฤทธิผลในการเรียนรู้

1. จัดการเรียนการสอนที่มีความยืดหยุ่นและหลากหลาย โดยคำนึงถึงความแตกต่างของผู้เรียน สามารถตอบสนองความต้องการและความถนัดของผู้เรียน
2. ส่งเสริมให้ผู้เรียนมีส่วนร่วมในการออกแบบวิธีการเรียนการสอนที่เน้นการคิด วิเคราะห์และให้เกิดทักษะในการเรียนรู้ ตลอดจนได้ลงมือปฏิบัติจริง
3. มีการวิเคราะห์ผู้เรียนรายบุคคลหรือทำวิจัยในชั้นเรียนเพื่อแก้ปัญหา พัฒนาผู้เรียนและปรับปรุงการเรียนการสอน
4. ส่งเสริมให้ผู้เรียนแสวงหาความรู้ด้วยตนเอง สร้างหรือพัฒนาความรู้ใหม่ ๆ ด้วยตนเอง โดยผู้สอนชี้แนะแหล่งข้อมูลความรู้ให้
5. จัดกิจกรรมที่เน้นผู้เรียนเป็นสำคัญ เช่น จัดให้มีชั่วโมงปฏิบัติการ อภิปรายกลุ่ม สัมมนา ทำกรณีศึกษาหรือโครงงานหรือวิจัย เรียนรู้นอกสถานที่รวมทั้งฝึกงานและฝึกประสบการณ์
6. กำหนดตัวบ่งชี้ความสำเร็จของการจัดการเรียนการสอนที่เน้นผู้เรียนเป็นสำคัญในแต่ละรายวิชา
7. มีการติดตามตรวจสอบ ประเมินผลความสำเร็จในการจัดการเรียนการสอนที่เน้นผู้เรียนเป็นสำคัญ เพื่อนำมาปรับปรุงการเรียนการสอนให้มีประสิทธิภาพยิ่งขึ้น

**ตัวอย่าง** รูปแบบการจัดการเรียนรู้ในระดับอุดมศึกษาตามแนวทางเน้นผู้เรียนเป็นสำคัญซึ่งมุ่งพัฒนา

 ความรู้ ทักษะทางวิชาชีพ ทักษะชีวิต และทักษะสังคม

**1. การเรียนรู้จากกรณีปัญหา (Problem – based Learning : PBL)**

เป็นรูปแบบการเรียนรู้ที่ให้ผู้เรียนควบคุมการเรียนรู้ด้วยตนเอง ผู้เรียนคิดและดำเนินการเรียนรู้ กำหนดวัตถุประสงค์ และเลือกแหล่งเรียนรู้ด้วยตนเอง โดยผู้สอนเป็นผู้ให้คำแนะนำ เป็นการส่งเสริมให้เกิดการแก้ปัญหามากกว่าการจำเนื้อหาข้อเท็จจริง เป็นการส่งเสริมการทำงานเป็นกลุ่มและพัฒนาทักษะทางสังคม ซึ่งวิธีการนี้ตจะทำได้ดีในการจัดการเรียนการสอนระดับอุดมศึกษา เพราะผู้เรียนมีระดับความสามารถทางการคิดและการดำเนินการด้วยตนเองได้ดี

 เงื่อนไขที่ทำให้เกิดการเรียนรู้ ประกอบด้วย ความรู้เดิมของผู้เรียน ทำให้เกิดความเข้าใจข้อมูลใหม่ได้ การจัดสถานการณ์ที่เหมือนจริง ส่งเสริมการแสดงออกและการนำไปใช้อย่างมีประสิทธิภาพ การให้โอกาสผู้เรียนได้ไตร่ตรองข้อมูลอย่างลึกซึ่ง ทำให้ผู้เรียนตอบคำถาม / จดบันทึก สอนเพื่อนสรุป วิพากษ์วิจารณ์สมมติฐานที่ได้ตั้งไว้ได้ดี

**2. การเรียนรู้เป็นรายบุคคล (Individual Study)**

เนื่องจากผู้เรียนแต่ละบุคคลมีความสามารถในการเรียนรู้ และความสนใจในการเรียนรู้ที่แตกต่างกัน ดังนั้น จึงจำเป็นที่จะต้องมีเทคนิคหลายวิธี เพื่อช่วยให้การจัดการเรียนในกลุ่มใหญ่สามารถตอบสนองผู้เรียนแต่ละคนที่แตกต่างกันได้ด้วย อาทิ

 2.1 เทคนิคการใช้ Concept Mapping ที่มีหลักการใช้ตรวจสอบความคิดของผู้เรียนว่าคิดอะไร เข้าใจสิ่งที่เรียนอย่างไรแล้วแสดงออกมาเป็นกราฟฟิก

 2.2 เทคนิค Learning Contracts คือ สัญญาที่ผู้เรียนกับผู้สอนร่วมกันกำหนด เพื่อใช้เป็นหลักยึดในการเรียนว่าเรียนอะไร อย่างไร เวลาใด ใช้เกณฑ์อะไรประเมิน

 2.3 เทคนิค Know – Want – Learned ใช้เชื่อมโยงความรู้เดิมกับความรู้ใหม่ผสมผสานกับการใช้ Mapping ความรู้เดิม เทคนิคการรายงานหน้าชั้นที่ให้ผู้เรียนไปศึกษาค้นคว้าด้วยตนเองมานำเสนอหน้าชั้น ซึ่งอาจมีกิจกรรมทดสอบผู้ฟังด้วย

 2.4 เทคนิคกระบวนการกลุ่ม (Group Process) เป็นการเรียนที่ทำให้ผู้เรียนได้ร่วมมือกันแลกเปลี่ยนความรู้ความคิดซึ่งกันและกัน เพื่อให้บรรลุเป้าหมายเดียวกัน เพื่อแก้ปัญหาให้สำเร็จตามวัตถุประสงค์

**3. การเรียนรู้แบบสรรคนิยม (Constructivism)**

 การเรียนรู้แบบนี้ มีความเชื่อพื้นฐานว่า “ผู้เรียนเป็นผู้สร้างความรู้โดยการอาศัยประสบการณ์แห่งชีวิตที่ได้รับเพื่อค้นหาความจริง” โดยมีรากฐานจากทฤษฎีจิตวิทยาและปรัชญาการศึกษาที่หลากหลายซึ่งนักทฤษฎีสรรคนิยมได้ประยุกต์ทฤษฎีจิตวิทยาและปรัชญาการศึกษาดังกล่าว ในรูปแบบและมุมมองใหม่ ซึ่งแบ่งออกเป็น 2 กลุ่มใหญ่ คือ

 3.1 กลุ่มที่เน้นกระบวนการคิดในตัวบุคคล (redical constructivisn or personal constructivisn or congnitive oriented contructivist theories) เป็นกลุ่มที่เน้นการเรียนรู้ของมนุษย์เป็นรายบุคคล โดยมีความเชื่อว่ามนุษย์แต่ละคนรู้วิธีเรียนและรู้วิธีคิด เพื่อสร้างองค์ความรู้ด้วยตนเอง

 3.2 กลุ่มที่เน้นการสร้างความรู้โดยอาศัยปฏิสัมพันธ์ทางสังคม (social constructivism or socially oriented constructivist theories) เป็นกลุ่มที่เน้นว่า ความรู้ คือ ผลผลิตทางสังคม โดยมีข้อตกลงเบื้องต้นสองประการ คือ

 (1) ความรู้ต้องสัมพันธ์กับชุมชน

 (2) ปัจจัยทางวัฒนธรรม สังคมและประวัติศาสตร์มีผลต่อการเรียนรู้ ดังนั้น ครูจึงมีบทบาทเป็นผู้อำนวยความสะดวกในการเรียนรู้

**4. การเรียนรู้จากการสอบแบบเอส ไอ พี**

การสอนแบบเอส ไอ พี เป็นรูปแบบการสอนที่พัฒนาขึ้น เพื่อฝึกทักษะทางการสอนให้กับผู้เรียนอุดมศึกษา สาขาวิชาการศึกษาให้มีความรู้ความเข้าใจ และความสามารถเกี่ยวกับทักษะการสอนโดยผลที่เกิดกับผู้เรียนมีผลทางตรง คือ การมีทักษะการสอน การมีความรู้ ความเข้าในเกี่ยวกับทักษะทางการสอนและผลทางอ้อม คือ การสร้างความรู้ด้วยตนเอง ความร่วมมือในการเรียนรู้และความพึงพอใจในการเรียนรู้

 วิธีการที่ใช้ในการสอน คือ การทดลองฝึกปฏิบัติจริงอย่างเข้มข้น ต่อเนื่อง และเป็นระบบ โดยการสอนแบบจุลภาคมีที่ให้ผู้เรียนทุกคนทีบทบาทในการฝึกทดลองตั้งแต่เริ่มต้นจนสิ้นสุดการฝึกขั้นตอนการสอน คือ ขั้นตอนความรู้ความเข้าใจ ขั้นสำรวจ วิเคราะห์และออกแบบการฝึกทักษะ ขั้นการฝึกทักษะ ขั้นประเมินผล โครงสร้างทางสังคมของรูปแบบการสอนอยู่ในระดับปานกลางถึงต่ำ ในขณะที่ผู้เรียนฝึกทดลองทักษะการสอนนั้น ผู้สอนต้องให้การช่วยเหลือสนับสนุนอย่างใกล้ชิด สิ่งที่จะทำให้การฝึกเป็นไปอย่างมีประสิทธิภาพและประสิทธิผล คือ ความพร้อมของระบบสนับสนุน ได้แก่ ห้องปฏิบัติการสอน ห้องสื่อเอกสารหลักสูตรและการสอน และเครื่องมือโสตทัศนูปกรณ์ต่าง ๆ ที่เกี่ยวข้อง

**5. การเรียนรู้แบบแสวงหาความรู้ได้ด้วยตนเอง (Self - Study)**

การเรียนรู้แบบนี้เป็นการให้ผู้เรียนศึกษาและแสวงหาความรู้ด้วยตนเอง เช่น การจัดการเรียนการสอนแบบสืบค้น (Inquiry Instruction) การเรียนแบบค้นพบ (Discovery Learning) การเรียนแบบแก้ปัญหา (Problem Solving) การเรียนรู้เชิงประสบการณ์ (Experiential Learning) ซึ่งการเรียนการสอนแบบแสวงหาความรู้ด้วยตนเองนี้ ใช้ในการเรียนรู้ทั้งที่เป็นรายบุคคลและกระบวนการกลุ่ม

**6. การเรียนรู้จากการทำงาน (Work-based Learning)**

การเรียนรู้แบบนี้เป็นการจัดการเรียนการสอนที่ส่งเสริมผู้เรียนให้เกิดพัฒนาการทุดด้าน ไม่ว่าจะเป็นการเรียนรู้เนื้อหาสาระ การฝึกปฏิบัติจริง ฝึกฝนทักษะทางสังคม ทักษะชีวิต ทักษะวิชาชีพ การพัฒนาทักษะการคิดขั้นสูง โดยสาถาบันการศึกษามักร่วมมือกับแหล่งงานในชุมชน รับผิดชอบการจัดการเรียนการสอนร่วมกัน ตั้งแต่การกำหนดวัตถุประสงค์ การกำหนดเนื้อหากิจกรรม และวิธีการประเมิน

**7. การเรียนรู้ที่เน้นการวิจัยเพื่อสร้างองค์ความรู้ (Research-based Learning)**

การเรียนรู้ที่เน้นการวิจัยถือได้ว่าเป็นหัวใจของบัณฑิตศึกษา เพราะเป็นการเรียนรู้ที่เน้นการแสวงความรู้ด้วยตนเองของผู้เรียนโดยตรง เป็นการพัฒนากระบวนการแสวงหาความรู้และการทดสอบความสามารถทางการเรียนรู้ด้วยตนเองของผู้เรียน โดยรูปแบบการเรียนการสอนแจแบ่งได้เป็น 4 ลักษณะใหญ่ ๆ ได้แก่ การสอนโดยวิธีวิจัยเป็นวิธีสอน การสอนโดยผู้เรียนร่วมทำโครงการวิจัยกับอาจารย์หรือเป็นผู้ช่วยโครงการวิจัยของอาจารย์ การสอนโดยผู้เรียนศึกษาจากงานวิจัยของอาจารย์และของนักวิจัยชั้นนำในศาสตร์ที่ศึกษา และการสอนโดใช้ผลการวิจัยประกอบการสอน

**8. การเรียนรู้ที่ใช้วิธีสร้างผลงานจากการตกผลึกทางปัญญา (Ctystal–based Learning)**

การจัดการเรียนรู้ในรูปแบบนี้ เป็นการส่งเสริมให้ผู้เรียนได้สร้างสรรค์ความรู้ ความคิดด้วย คนเองด้วยการรวบรวม ทำความเข้าใจ สรุป วิเคราะห์ และสังเคราะห์จากการศึกษาด้วยตนเอง เหมาะสำหรับบัณฑิตศึกษา เพราะผู้เรียนที่เป็นผู้ใหญ่มีประสบการณ์เกี่ยวกับศาสตร์ที่ศึกษามาในระดับหนึ่งแล้ว

 วิธีการเรียนรู้เริ่มจากการทำความเข้าใจกับผู้เรียนให้เข้าใจวัตถุประสงค์ของการเรียนรู้ตามแนวนี้ จากนั้นทำความเข้าใจในเนื้อหาและประเด็นหลัก ๆ ของรายวิชา มอบหมายให้ผู้เรียนไปศึกษาวิเคราะห์เอกสาร แนวคิดตามประเด็นที่กำหนด แล้วให้ผู้เรียนพัฒนาแนวคิดในประเด็นต่างๆ แยกทีละประเด็นโดยให้ผู้เรียนเขียนประเด็นเหล่านั้นเป็นผลงานในลักษณะที่เป็นแนวคิดของตนเองที่ผ่านการกลั่นกรอง วิเคราะห์เจาะลึกจนตกผลึกทางความคิดของตนเอง จากนั้นจึงนำเสนอให้กลุ่มเพื่อนได้ช่วยวิเคราะห์ วิจารณ์อีกครั้ง

**ระบบและกลไกการประกันคุณภาพการจัดการเรียนการสอนที่เน้นผู้เรียนเป็นสำคัญ**

**คณะมนุษยศาสตร์และสังคมศาสตร์ มหาวิทยาลัยราชภัฏรำไพพรรณี**

วิเคราะห์ผู้เรียน / ทดสอบก่อนเรียน

ออกแบบการจัดการเรียนรู้และกิจกรรมการเรียนรู้ที่เน้นผู้เรียนเป็นสำคัญ

จัดการเรียนรู้ พัฒนาสื่อและนวัตกรรม

แลกเปลี่ยนเรียนรู้

การวัดผลและประเมินผลการเรียนรู้ระหว่างเรียน

ต้องปรับ

พื้นฐาน

ศึกษาวิเคราะห์หลักสูตรคำอธิบายรายวิชา

จัดทำ มคอ.3

พัฒนาผู้เรียนอย่างต่อเนื่อง

ควรปรับปรุง

รายงานผล มคอ.5

จัดกระบวนการเรียนรู้เพื่อปรับพื้นฐาน

ศึกษาหาสาเหตุ

ใช่

ไม่

ใช่

ไม่

**ตัวบ่งชี้ความสำเร็จของการเรียนการสอนที่เน้นผู้เรียนเป็นสำคัญ**

**คณะมนุษยศาสตร์และสังคมศาสตร์ มหาวิทยาลัยราชภัฏรำไพพรรณี**

|  |  |
| --- | --- |
| **ตัวบ่งชี้ที่ 1** | มีการวางแผนการจัดการเรียนการสอนที่เน้นผู้เรียนเป็นสำคัญ |
| **ความหมายของตัวบ่งชี้** | การจัดทำประมวลการสอนหรือรายละเอียดของรายวิชา(มคอ.3) และ / หรือรายละเอียดของประสบการณ์ภาคสนาม(มคอ.4) ที่ออกแบบกิจกรรมที่หลากหลาย จัดเตรียมสื่ออุปกรณ์เทคโนโลยี เพื่อใช้ในการเรียนการสอน จัดเตรียมเอกสารเพื่อวิเคราะห์ผู้เรียนเป็นรายบุคคลหรือแบบฟอร์มการวิจัยในชั้นเรียน |
| **ตัวบ่งชี้ความสำเร็จ** | **หลักฐาน** |
| 1. รายละเอียดของรายวิชา (มคอ.3) และ/หรือรายละเอียดของประสบการณ์ภาคสนาม (มคอ.4) ที่ออกแบบกิจกรรมที่หลากหลายและยึดหยุ่น | 1. มคอ.3 และ/หรือ มคอ.4  |
| 2. จัดเตรียมสื่อ วัสดุอุปกรณ์ เอกสารประกอบการเรียนการสอน เทคโนโลยี เพื่อใช้ในการเรียนการสอน | 2. สื่อ วัสดุอุปกรณ์ เอกสารประกอบการสอน เทคโนโลยี |
| 3. มีแนวทางในการแก้ปัญหาที่พบระหว่างการสอนหรือแนวทางในการพัฒนาผู้เรียน | 3. บันทึกการสอนหรือศึกษาหาสาเหตุหรืองานวิจัยในชั้นเรียน |
| 4. มีการนำผลจากการเรียนการสอนมาปรับปรุงพัฒนา | 4. มคอ.5 |

|  |  |
| --- | --- |
| **ตัวบ่งชี้ที่ 2** | มีกระบวนการจัดการเรียนการสอนที่เน้นผู้เรียนเป็นสำคัญ |
| **ความหมายของตัวบ่งชี้** | การดำเนินการสอนโดยการจัดกิจกรรมการเรียนการสอนการใช้สื่อ อุปกรณ์ วัสดุอุปกรณ์ เทคโนโลยี และเอกสารประกอบการสอนตามที่ระบุไว้ในประมวลการสอน หรือ มคอ.3 มีการประเมินผลการจัดการเรียนการสอน ตลอดจนสื่อสนับสนุนการเรียนรู้และนำผลมาปรับปรุงพัฒนา |
| **ตัวบ่งชี้ความสำเร็จ** | **หลักฐาน** |
| 1. มีการชี้แจงแนวการสอน เนื้อหา จุดประสงค์การวัดผลประเมินผลและเอกสารประกอบการสอนก่อนที่จะดำเนินการสอน | 1. รายละเอียดรายวิชาและเอกสารประกอบการสอน  |
| 2. มีการจัดการเรียนการสอนครอบคลุมตามคำอธิบายรายวิชาและมีกิจกรรมการเรียนการสอนที่เน้นผู้เรียนเป็นสำคัญ | 2. รายละเอียดรายวิชา- กิจกรรมการเรียนการสอนที่เน้นผู้เรียนเป็นสำคัญ เช่น การจัดกิจกรรมที่หลากหลายคำนึงถึงความแตกต่างของผู้เรียน มีชั่วโมงปฏิบัติ อภิปรายกลุ่ม สัมมนา กิจกรรมกลุ่ม เรียนรู้นอกสถานที่ แสวงหาความรู้ด้วยตนเอง เน้นการคิด วิเคราะห์และแก้ปัญหา เป็นต้น |
| 3. มีการใช้สื่อ วัสดุอุปกรณ์ เทคโนโลยีและเอกสารประกอบการสอนตามที่ระบุไว้ | 3. สื่อ วัสดุอุปกรณ์ เทคโนโลยี และเอกสารประกอบการสอน |
| 4. มีการประเมินผลการจัดการเรียนการสอนตลอดจนสื่อสนับสนุนการเรียนรู้และนำผลการประเมินมาปรับปรุงและพัฒนาการเรียนการสอน | 4.– แบบประเมินผลความพึงพอใจของผู้เรียน – รายงานผลการดำเนินการของรายวิชา(มคอ.5) – การประเมินรูปแบบอื่น เช่น แบบสอบถาม บันทึกการสังเกต หรือการวิจัยในชั้นเรียน |

|  |  |
| --- | --- |
| **ตัวบ่งชี้ที่ 3** | มีระบบการวัดผลและประเมินผลการเรียนรู้ |
| **ความหมายของตัวบ่งชี้** | การวัดผลประเมินผลการเรียนรู้ตามเกณฑ์ที่ระบุไว้ในประมวลผลการสอนหรือรายละเอียดรายวิชา มีการระบุเครื่องมือที่ใช้ในการวัดผลประเมินผลและประเมินผลครอบคลุมตามเนื้อหาและวัตถุประสงค์ ตลอดจนมีระบบในการทวนสอบมาตรฐานผลสัมฤทธิ์ของผู้เรียน |
| **ตัวบ่งชี้ความสำเร็จ** | **หลักฐาน** |
| 1. มีระเบียบการวัดผลประเมินผล | 1. ระเบียบของมหาวิทยาลัยราชภัฏรำไพพรรณีว่าด้วยการวัดผลและประเมินผล  |
| 2. มีการระบุเกณฑ์และเครื่องมือในการวัดผลประเมินผล โดยมีการวัดผลที่ครอบคลุมเนื้อหาและวัตถุประสงค์ของรายวิชา | 2. รายละเอียดรายวิชาที่ระบุเกณฑ์และเครื่องมือในการวัดผลประเมินผล |
| 3. มีการทวนสอบผลสัมฤทธิ์ มีการแจ้งผลการประเมินหรือการทดสอบให้ผู้เรียนทราบทุกครั้งและมีผู้รับผิดชอบในการพิจารณาผลการเรียน | 3. – คณะกรรมการบริหารหลักสูตร – แบบรายงานผลการประเมิน |
| 4. มีการนำผลการประเมินมาปรับปรุงและพัฒนาการจัดการเรียนการสอน | 4.– รายงานผลการดำเนินการของรายวิชา (มคอง.5) – รายละเอียดของรายวิชา (มคอ.3) ที่แสดงว่ามีการปรับปรุงการจัดการเรียนการสอน |

|  |  |
| --- | --- |
| **ตัวบ่งชี้ที่ 4** | มีโครงการหรือกิจกรรมที่เปิดโอกาสให้ผู้เรียนได้เรียนรู้จากบุคคลหรือชุมชนภายนอก |
| **ความหมายของตัวบ่งชี้** | การออกแบบให้ผู้เรียนได้มีโอกาสเรียนรู้จากบุคคลชุมชนภายนอกที่มีประสบการณ์ทางด้านวิชาการหรือวิชาชีพทั้งที่กำหนดและไม่กำหนดในหลักสูตร |
| **ตัวบ่งชี้ความสำเร็จ** | **หลักฐาน** |
| 1. โครงการหรือกิจกรรม เพื่อให้ผู้เรียนได้นำความรู้ทางทฤษฎีไปใช้ในการปฏิบัติจริง หรือได้เรียนรู้จากบุคคลหรือชุมชนภายนอก | 1. – โครงการฝึกประสบการณ์วิชาชีพ – โครงการศึกษาดูงาน – โครงการเชิญผู้รู้ในชุมชุนมาบรรยายให้ความรู้ |
| 2. มีการดำเนินโครงการหรือกิจกรรมตามแผน | 2. – รายงานผลการฝึกประสบการณ์ – รายงานผลการดำเนินงานตามโครงการ |
| 3. มีการประเมินผลการดำเนินงานและนำผลมาปรับปรุงการดำเนินงานในครั้งต่อไป | 3. – สรุปการสัมมนาหลักฝึกประสบการณ์วิชาชีพ – ผลการประเมินการดำเนินงานตามโครงการ – ข้อเสนอแนะ ปรับปรุงการฝึกประสบการณ์วิชาชีพ – ข้อเสนอแนะ ปรับปรุงการศึกษาดูงาน – ปรับปรุงการเชิญผู้รู้ในชุมชน – ข้อเสนอแนะ มาบรรยายาให้ความรู้ |